
Tabulka A – hodnotí náročnost tématu, nikoli zpracování

	
	Úroveň

	Hodnocení náročnosti tématu:
	

	                                                                                        
	nadprůměrná
	průměrná
	podprůměrná

	Teoretické znalosti
	X
	
	

	Praktické zkušenosti
	X
	
	

	Sběr a zpracování podkladů a vstupních dat
	X
	
	

	Specifické nároky tématu (originalita, rozsah,
	X
	
	

	statistické zpracování dat, interpretace závěrů apod.)
	
	
	


Tabulka B – hodnotí úroveň zpracování tématu
	
	Úroveň

	Kritéria hodnocení práce:
	

	
	nadprůměrná
	Průměrná
	podprůměrná
	nelze hodnotit

	Splnění cíle práce
	X
	
	
	

	Samostatnost při zpracování
	X
	
	
	

	Metodologická kvalita postupu 
	X
	
	
	

	Úroveň teoretické části 
	X
	
	
	

	Práce s literaturou (citace)
	X
	
	
	

	Úroveň analytické části 
	X
	
	
	

	Adekvátnost použitých metod
	X
	
	
	

	Úroveň návrhu  řešení  (realizace)
	X
	
	
	

	Jazyková úroveň práce 
	X
	
	
	

	Formální úroveň  (text, grafy, tabulky)
	X
	
	
	

	Přehled literatury (rozsah, kvalita)
	
	X
	
	

	Jiné kritérium (novost,  přínos praxi)
	X
	
	
	


Připomínky a otázky k obhajobě:

Diplomovú prácu hodnotím ako vynikajúcu. Diplomant s nadšením a obrovskou erudíciou porovnal obidve snímacie technológie. Staršiu analógovú, založenú na fotochemickom procese a moderné vetvy digitálneho stromu. Autor vidí zatiaľ problém v nižšom dynamickom rozsahu jasov u digitálnych technológií. To sa však môže veľmi rýchlo zmeniť, veď využitie viacvrstvových samomaskujúcich sa senzorov, kde na CMOS čipe bude integrovaný lokálny LCD filter, ktorý privedením prúdu zmení lokálnu hustotu a tým zamedzí preexpozícii snímača je iba jednou z možností ako zvýšiť použiteľný jasový rozsah až do HDRI oblasti. Súčasná digitálna fotografia dokáže spracovaním viacexpozícií vytvoriť vyšší jasový rozsah, ako je schopné vnímať ľudské oko. Bežné sú fotografické procesy s rozlíšením 32 bit, to predstavuje 31 clonových čísiel, tak veľký rozsah nie sme schopní ani vidieť nieto ešte zobraziť. Očakáva sa prudký vývoj obrazových snímačov nielen smerom k bodovému rozlíšeniu, ale aj k zvyšovaniu jasových rozsahov. Nastáva však problém ako vtesnať tak obrovský rozsah nasnímaných jasov do použiteľnej tonálnej škály. LUT tabuľky (Look Up Table), teda prevodníky medzi surovými snímkami reality a výslednou tonálnou reprodukciou budú tvoriť základné nastavenia kameramana pri digitálnom snímaní. V súčasnosti je ešte iba v začiatkoch nová veda o spracovaní svetlotonalít, existujú 2D a 3D LUT tabuľky, vznikajú nové profesie typu digitálny číslovač v color gradingu. Bývalá filmová senzitometria sa pretvára v novú vedu, ktorá má blízko k fyzikálnym princípom vzniku farby, kolorimetrii ale aj k digitálnym prevodníkom, bitovým hĺbkam spracovania obrazu, vizuálnym reprodukčným rebríčkom, ktoré sa vôbec nelíšia od tých, ktoré prvý raz načrtol profesor. Ján Šmok.
Preto je dobre, že vznikajú diplomové práce, ktoré trpezlivo a názorne vysvetľujú základné problémy pri spracovaní digitálneho kinematografického obrazu. Diplomová práca BcA. Mariana Rylku je zhrnutím najnovších poznatkov, je však aj vodítko pre čitateľa, snaží sa búrať mýty od digitálnom signále, vysvetľuje princípy A/D prevodníkov, snímania aj distribúcie a predvedenia divákovi.
Jedinou výhradou, ktorú možno mať, je pomerne malé množstvo použitej tlačenej literatúry. Autor využíva predovšetkým internet. V danej oblasti však existuje aj niekoľko zaujímavých publikácií. Niektoré  vyšli dokonca aj na Morave vo vydavateľstve Grada.  

Za všetky spomeniem iba - Ben Long-Sonja Schenk - Veľká škola digitálneho videa - GRADA BRNO 2005 - (aj keď s pomerne nedokonalým odborným prekladom, kde zažité filmárske výrazy nahradili novotvary)
         Zo zahraničných titulov námatkovo spomeniem napríklad: Glenn Kennel - Color and Mastering for Digital Cinema z vydavateľstva Focal Press London.
Otázky k obhajobe:
1. Čo je to 2D LUT tabuľka a ako ovplyvňuje reprodukciu obrazu.
2. Čo je to HDRI fotografia a ako sa uplatňujú HDRI obrazy v trikovej filmovej praxi. 

Návrh klasifikace  
A - výborně
V  Bratislave     ...................   dne   1. 6. 2010 ....................

 
         doc. Jozef Hardoš, ArtD.

......................................……………… 
           podpis oponenta práce 

	[image: image2.png]



	Univerzita Tomáše Bati ve Zlíně

	
	Fakulta multimediálních komunikací


Hodnocení oponenta diplomové práce* – praktická část

	Jméno a příjmení studenta
	BcA. Marian Rylka

	Studijní program
	N8209 Teorie a praxe audiovizuální tvorby

	Obor/ateliér
	Kamera/audiovize

	Forma studia
	Prezenční                                     Akad. rok
	2009/2010

	
	

	Název práce
	Romance rytířské doby

	Vedoucí práce
	Doc. Mgr. Juraj Fandli


Magisterský film  Romance rytířské doby  predkladá ako svoju umeleckú absolventskú prácu v obore kamera  diplomant  BcA. Marian Rylka.  Prvý záber je tzv. blúdivá jazda, v krátkosti sa prostredníctvom rekvizít predstavuje priestor vetešníctva, kamera postupne objavuje hlavnú figúru príbehu, kameraman pracuje s hĺbkou ostrosti, snaží sa vytvoriť ilúziu. Prechodom v jazde cez neostré popredie sa kamera dostáva do priestoru bytu (pekne riešený prechod) a pokračuje až do kuchyne, kde sa vo vode s prísadou octa čistí Svatý grál. 

Z okna preniká volumetrické svetlo, ktoré ukazuje smerom k svatému predmetu. Je škoda, že toto volumetrické svetlo nemá vyššiu intenzitu, jeho efekt zaniká v pomerne mäkko zvolenom svetelnom pomere.

Celý príbeh je podľa môjho názoru svietený trochu opatrne a mäkko, žáner fantasy dovoľuje omnoho širšie využitie šerosvitných techník. Kompozícia a svetelné riešenie filmu je až na pár drobných chybičiek (terciárny tieň na tvári susedky, zbytočné tieňohry na stene od hlavnej figúry) spracované veľmi decentne a čisto, kameraman dokazuje, že je profesionálne zdatný v udržaní logiky a smerovania svetla. Niekedy až na škodu obrazového výrazu, slnečná atmosféra v byte mu zbytočne zväzuje ruky, lebo neumožňuje svetlotonálnu jednotu na tvárach obidvoch figúr. Obvykle sa v svetelnej konvencii nasadzuje predné a plošné svetlo na ženskú figúru. V protisvetle a bočnom svetle je snímaný muž, ktorý znesie tvrdšie svetelné pomery. V našom prípade je to naopak. Možno chceli tvorcovia využitím predného svetla figúru rytiera svetlom idealizovať. 

Možno by pomohlo aspoň v jednej-dvoch scénach upustiť od smerového slnečného svetla a zvoliť iný svetelný zdroj (kuchynskú stropnú lampu atď). To by umožnilo ľahšie štylizovať svetlo na tvárach figúr, značne by to zjednodušilo aj tonálnu jednotnosť obidvoch portrétov.

Žáner toho typu filmového príbehu dovoľuje aj vyššie formy svetlotonálnej štylizácie (tzv. sekundárnu realitu svetelnej skutočnosti), ak sa tvorcovia snažia scénickým trikom - umelým vánkom na vlasoch rytiera vyvolať závan minulosti, mohli výraznejšie štylizovať aj svetlom. Fantasy je rozprávka a tu je tento typ štylizácie prípustný. 

Rytier práve objavil Svatý grál, pokľakne k nemu, do vlasov sa opiera závan vetra, v tvári sa mohlo zjaviť oranžovo-zlatové svetlo, celá dekorácia mohla pritom potemnieť. Aj Kameň mudrcov, vajce božského vtáka Fénixa, či jablko Hesperidiek žiaria svojim vnútorným svetelným efektom, bolo zaiste náročné pomocou LED zdrojov vytvoriť tieto špeciálne rekvizity.

Je vysoko pravdepodobné, že tvorcovia s možnosťou tonálnych zmien rátali v postprodukcii a na digitálny videoefekty už nezvýšil čas ani peniaze. V každom prípade, bolo možné sa pokúsiť aspoň o náznak svetlotonálnych zmien vo zvýšení svetelného odstupu dekoračných stien (ubrať svetlo dimmermi) a náznakovo využiť lokálny svetelný efekt s inou teplotou chromatičnosti - modré LED alebo HMI zdroje svetla. Čiastočne je to tak už realizované na portréte hlavnej hrdinky, ked si prezerá Kameň mudrcov, svetelné efekt sa odráža v okuliaroch a nasvietenie portrétu zodpovedá studenému svitu kameňa.

Napriek mojim drobným výhradám pokladám svetlotonálne riešenie a zvolené kompozičné postupy za prejav výrazných tvorivých zručností kameramana a navrhujem komisii pre magisterské štátne skúšky prácu prijať kladne - s hodnotení výborne.

Moje otázky na diplomanta:

1. Svetlotonalita je silným výrazovým prostriedkom kameramana, v reálnych interiéroch sa často vyskytujú biele steny, ako ste riešili lokálne zatienenie príliš bielych stien, myslíte si, že je výhodnejšie použít krémový až šedý náter ateliéru ?

2. Žáner  film fantasy priam predpokladá kúzlenie so svetlotonalitou, mali ste v úmysle pri tomto svojom filme ešte pracovať s lokálnym gradingom obrazu a používať VFX tonálne úpravy obrazu ? 

